ฝึกลูกหมาไม่ให้กัด ทำความเข้าใจการกัดของลูกหมา
ทุกครั้งที่ลูกหมาเริ่มกัด ให้พูดคำว่า “ไม่!” ด้วยน้ำเสียงที่แข็งหนักแน่น แล้วเดินหนีไม่สนใจลูกหมา การโดนทิ้งให้อยู่ลำพังเป็นวิธีลงโทษที่ได้ผลดีสำหรับสัตว์ที่อยู่เป็นฝูง  อาจจะส่งเสียงร้องเมื่อลูกหมากัดแรงเกินไป ฟังดูประหลาดไปสักหน่อย แต่ลูกหมาข้างทางก็ทำแบบนี้เวลาพี่ๆ น้องๆ ของมันเล่นแรงเกินไป การส่งเสียงร้องจึงเป็นการบอกว่าเราไม่ชอบการกระทำนี้ของลูกหมา  สอนเด็กไม่ให้โวยวาย วิ่งหรือโบกไม้โบกมือเพราะสิ่งเหล่านี้จะกระตุ้นสัญชาติญาณดิบของลูกหมา และทำให้ฝึกยากกว่าเดิม เด็กๆ ต้องอยู่นิ่งๆ และนำมือไว้ใกล้ลำตัว ไม่โบกมือไปมา ก่อนเล่นกับลูกหมา ให้ฉีดสเปรย์ป้องกันการกัดตามบริเวณที่ลูกหมากัดเป็นประจำ เมื่อเจ้าตัวน้อยเริ่มกัด ให้คุณนิ่งไว้แล้วคอยดูท่าทีเมื่อเขากัดโดนสเปรย์ป้องกันการกัด เมื่อลูกหมาหยุดกัด ให้ชมเขาและเล่นกับเขาต่อได้ อย่าลืมล้างมือให้สะอาดด้วยสบู่และน้ำเปล่าเพื่อล้างสเปรย์ออก  สเปรย์ป้องกันการกัดมีหลายแบบให้เลือกใช้ เช่น ยี่ห้อ บิตเทอร์แอปเปิ้ล วิกส์วาเพอร์รับ หรืออาจจะใช้ทีทรีออยล์ไม่ก็น้ำส้มสายชูก็ได้ ฉีดหรือทาที่มือทั้งสองข้างเพื่อป้องกันการกัด เพราะสเปรย์ป้องกันการกัดเหล่านี้มีรสชาติที่ลูกหมาไม่ชอบนั่นเอง เมื่อลูกหมานิ่งแล้ว ให้พูดคุยกับเขาและลูบตัวเขา อย่าเอามือเข้าไปใกล้ปากลูกหมา พยายามอย่าทำให้ลูกหมาคึกคักจนเกินไป ครั้งนี้ให้ลองใช้ของเล่นเล่นกับลูกหมาแทน เริ่มด้วยการโยนของเล่นให้วิ่งไปเก็บ เพื่อให้ของเล่นอยู่ห่างจากตัวคุณและลูกหมาจะได้ใช้สัญชาติญาณนักล่าไปกับกิจกรรมดีๆอย่างสนุกสนาน การใช้ของเล่นเล่นกับลูกหมาอาจจะรางวัลหลังการฝึกหรือเป็นกิจกรรมคั่นเวลา ซึ่งช่วยให้มือเราปลอดภัยจากเขี้ยวลูกหมาได้  ผู้ฝึกบางคนใช้วิธีเล่นเกมชักเย่อกับลูกหมา เกมนี้สนุกสำหรับลูกหมาและทำให้ลูกหมารู้ว่าเขาต้องอยู่ภายใต้การควบคุมของผู้ฝึกซึ่งอยู่อีกฝั่งของปลายเชือก เกมจะหยุดลงถ้าลูกหมาไม่เล่นตามกฎ เพื่อความปลอดภัยของทุกคนในเกม ห้าม เล่นแรงกับลูกหมาที่ชอบกัด การเล่นแรงๆ จะยิ่งทำให้พฤติกรรมชอบกัดฝังลึกอยู่ในตัวลูกหมา ห้ามใช้มือของเราแทนของเล่น คุณต้องคอยดูแลอย่างใกล้ชิดเมื่อลูกหลานเข้าไปเล่นใกล้ๆ กับลูกหมาเพราะเด็กๆ ไม่ได้พร้อมรับมือกับการฝึกลูกหมาไม่ให้กัดและอาจเกิดอันตรายกับตัวเด็กได้  ห้ามให้เด็กเล่นชักเย่อ ยกเว้นเมื่อมีผู้ใหญ่อยู่ด้วยหรือลูกหมารู้กฎการเล่นเป็นอย่างดีแล้วหรือขนาดตัวของลูกหมาไม่ก่อให้เกิดอันตรายระหว่างการเล่น เมื่อลูกหมากัดแรงมากและไม่ยอมปล่อย ให้ใช้สเปรย์ฉีดน้ำพ่นใส่หน้าลูกหมาพร้อมกับคำสั่ง “ไม่!” โดยใช้เสียงแข็งและดัง เพื่อขัดการกัดของลูกหมา สเปรย์ฉีดน้ำควรเป็นฝอยเล็กๆ อย่าให้พ่นน้ำแรงมากเพราะเราต้องการให้ลูกหมาตกใจงุนงงเท่านั้น ไม่ใช่ทำให้ลูกหมาเจ็บ อย่าทำให้ลูกหมากลัวสเปรย์พ่นน้ำล่ะ เขาอาจจะกลัวคุณไปเลยก็ได้  อย่าขู่ลูกหมาให้กลัวสเปรย์พ่นน้ำ เพราะนั่นจะทำให้ลูกหมาทำตัวดีเฉพาะเวลาที่คุณมีสเปรย์อยู่กับตัวเท่านั้น ชื่นชมเขาด้วยความรักใคร่และการกอดทุกครั้งเวลาทำตัวน่ารัก การให้รางวัลเป็นการสนับสนุนให้ลูกหมาทำตัวดีต่อไป ยกตัวอย่างเช่น ลูกหมาทำตามคำสั่ง เมื่อคุณสั่งให้ปล่อยของเล่น คุณก็พูดชมเชยเขาด้วยคำว่า “เก่งมาก น่ารักมาก!” การชมเชยจะเหมาะกับเวลาที่คุณเล่นกับลูกหมาและถือของเล่นเต็มมือ  อย่าลืมเสียล่ะว่าคุณคือพ่อแม่ของลูกหมา คุณมีหน้าที่เลี้ยงดูเขาให้มีความสุข สุขภาพแข็งแรงและได้รับความรักความอบอุ่นจากทุกคนในครอบครัวที่ดี การกัดกับลูกหมาเป็นของคู่กันเพราะเขาอยู่ในวัยกำลังโตกำลังเรียนรู้ โดยปกติแล้วลูกหมาจะเรียนรู้ว่าไม่ควรกัดจากสมาชิกตัวอื่นในฝูงและจากหมาที่โตเต็มที่แล้ว ลูกหมาเรียนรู้สิ่งเหล่านี้ผ่านการเล่นกับเพื่อนๆ ในฝูง เรียนรู้ว่ากัดเล่นได้แต่ถ้ากัดแรงจะเป็นอันตรายต่อเพื่อนๆ หากลูกหมาไม่ได้เรียนรู้ระดับการกัดและการควบคุมการกัดของตัวเอง หมาตัวอื่นในฝูงจะลงโทษอย่างหนักและอาจทำให้ลูกหมาบาดเจ็บได้  หากลูกหมาเรียนรู้ได้เร็วจากเพื่อนในฝูง สมาชิกในฝูงจะสอนเรื่องการกัดละเอียดกว่าเดิมจนกว่าลูกหมาจะทำตัวดีและเป็นที่ยอมรับของสมาชิก ถ้าเราปล่อยให้ลูกหมากัด ลูกหมาจะไม่ฟังคำสั่งและไม่รู้จักควบคุมการกัดของตัวเอง ซึ่งอาจนำไปสู่พฤติกรรมที่เลวร้ายกว่านี้เมื่อลูกหมาโตขึ้น หากสังเกตว่าลูกหมากัดด้วยความกลัวหรือความโกรธ ให้ปรึกษาผู้เชี่ยวชาญด้านพฤติกรรมสัตว์ อาจจะช่วยคุณได้  จำไว้ว่าการที่ลูกหมากัดคนหรือสัตว์ตัวอื่นเป็นเรื่องที่ไม่สามารถรับได้ เว้นเสียแต่ว่าเขากัดเพื่อป้องกันตัวเท่านั้น หากคุณเริ่มฝึกลูกหมาโดยมีครูฝึกช่วยควบคู่ไปด้วย ให้ใช้ตะกร้อครอบปากลูกหมา ลูกหมาจะเรียนรู้ที่จะไม่กัดได้เร็วเมื่อใช้ตะกร้อครอบปากไว้ แต่ไม่ควรใช้ตะกร้อครอบปากถ้าคุณไม่ได้คิดจะฝึกให้เขาควบคุมการกัด เพราะการใส่ตะกร้อครอบปากโดยไม่มีวัตถุประสงค์ที่จะฝึกเขา จะส่งผลให้ลูกหมามีนิสัยดุไม่เป็นมิตรต่อคน  ตอบแทนลูกหมาโดยการให้รางวัลหลังใส่ตะกร้อครอบปากสามารถช่วยให้หมาเชื่อมโยงตะกร้อครอบปากกับเรื่องที่ดี นี่จะช่วยให้มันกลัวคุณหรือดุน้อยลง มันจะทำให้การใช้ตะกร้อนั้นง่ายขึ้นทั้งด้านคุณและด้านลูกหมา อย่าให้เด็กอยู่กับหมาลำพังโดยไม่มีผู้ใหญ่คอยดูแล ไม่ว่าหมาตัวนั้นจะดูเป็นมิตรและไว้ใจได้แค่ไหนก็ตาม อาจจะแยกหรือขังหมาไว้หาไม่มีผู้ใหญ่อยู่ด้วย
ตอบสนองต่อการกัดทุกครั้ง. ใช้สเปรย์ป้องกันการกัด. ใช้ของเล่นที่กัดได้เพื่อเรียกร้องความสนใจ. เล่นอย่างปลอดภัยในขณะฝึกลูกหมา. ใช้สเปรย์ฉีดน้ำในกรณีที่ห้ามแล้วไม่ฟัง. ให้รางวัลเวลาทำตัวดี. เข้าใจการกัดของลูกหมา. เห็นความสำคัญของการสอนลูกหมาไม่ให้กัด. เตรียมอุปกรณ์ป้องกันความปลอดภัยเบื้องต้นให้พร้อม.
https://www.wikihow.com/Train-a-Puppy-Not-to-Bite https://www.wikihow.com/Train-a-Puppy-Not-to-Bite
Teaching Your Puppy Not to Bite Learning About Puppy Biting